כאמור, השכונות בבאר שבע שונות מאוד זו מזו וחשוב להבין באילו שכונות כדאי להסתכל. מדובר, אחרי הכל, בעיר גדולה עם הרבה מאוד אופציות שונות. כשאתם שוקלים השקעות נדלן בבאר שבע, כדאי לכם להסתכל על השכונות הבאות:
• השכונות סביב האוניברסיטה -השכונות סביב אוניברסיטת בן גוריון (בעיקרן שכונות ד', ו' הישנה, ב' ו-ג') נחשבות לשכונות מבוקשות מאוד על ידי משקיעים. השכונות האלו מושכות אליהן מדי שנה סטודנטים רבים וכן גם אנשי אקדמיה וחוקרים. מחירי השכירות בשכונות האלו עולים בהתמדה, ומספקים תשואות מהיציבות ביותר בארץ. בנוסף, הדירות האלו מושכרות לא פעם לשותפים, מה שיכול להגדיל את שכר הדירה הכולל שתקבלו מהשכרת הדירה. השכונות מציעות בעיקר דירות בבניינים ישנים, אם כי יש גם מגדלים חדשים או כאלו שעברו תמ"א שמתחילים לקשט את הרחובות. ברכישה של דירה ישנה, חשוב לשים לב לתשתיות המרכזיות בבניין ובדירה. שכונה ג', למשל, נחשבת לשכונה המורכבת בעיקר מסטודנטים ומנתמכי ביטוח לאומי, ונחשבת שכונה מוזנחת, אך כזו שעוברת שינוי משמעותי מבחינת פיתוח עירוני ו"פינוי בינוי" ולכן היא שווה מחשבה. שימו לב כי היצע הדירות באזורים האלו הוא גדול, לעתים גם גדול על הביקוש, ויש לקחת זאת בחשבון - סטודנטים מחפשים לרוב דירות משופצות ונוחות; אם אתם חושבים לרכוש דירה ישנה, יש לקחת בחשבון את עלות השיפוצים והשדרוגים.
• שכונת רמות - שכונה נוספת שכדאי לקחת בחשבון היא שכונת רמות בצפון העיר. השכונה הזו נחשבת לשכונה איכותית מאוד המיועדת בעיקר למשפחות צעירות, והיא מורכבת מבניינים חדשים וכן גם בתים צמודי קרקע. דירות בשכונה זו ניתן להשכיר במחיר גבוה יותר וכן ליהנות מרכישה של דירה חדשה בשכונה נחשבת. שכונה נוספת בסגנון שכדאי לתת עליה את הדעת היא שכונת נווה זאב.
• שכונה א' - שכונה א' היא עוד שכונה מעניינת להשקעות, שיושבת בלב העיר. בשכונה זו גרים הרבה צעירים וכן משפחות וסטודנטים השייכים למכללות של העיר. היא ממוקמת קצת רחוק יותר מהאוניברסיטה, באזור העיר העתיקה, העירייה והקניון. זו שכונה שמציעה קהל שוכרים מגוון יותר.
• שכונת י"א - שכונה ותיקה יחסית אך בעלת תשואה גבוהה ואפשרויות השקעה נוחות. בשכונת י"א תוכלו למצוא קהל צעיר, בעיקר של באר-שבעים שמחפשים להמשיך להתגורר בעיר. זוהי שכונה שפחות מאופיינת במגורים של סטודנטים, אך בעלת מצב סוציו-אקונומי טוב יחסית, תשתיות נוחות ואוכלוסייה יציבה. שכונה נוספת בסגנון היא שכונה ה'.